Rikunarita-ORG/Wikinium huggingface dataset:
# Ábraham

Ábraham vil ofra son sín Ísak til Gud, málningur av Rembrandt, 1635.
**Ábraham** ella **Abraham** (hebraiskt אַבְרָהָם, *Aḇrāhām*), føðinavn *Abram*, er ein týðandi persónur úr Gamla Testamenti úr Bíbliuni, sum sær hann sum elsta ættfaðirin til tað ísraelska fólkið. Søgan um Ábraham stendur skrivað í 1. Mósebók, kap. 12-25, har hann saman við soni sínum Ísak og Jákup hoyrir til patriarkarnar, sum gjørdust ættfedrar til Ísraels 12 ættarbólkar. Ábraham er ein týðandi profetur hjá teimum kristnu, hjá jødunum og hjá muslimum. Í Islam er hann viðurkendur sum profetur, patriarkur og boðberi undir navninum Ibrahim.

Abraham var ein eftirkomari av soni Nóah Sem. Kristin og muslimar trúgva, at Jesus var ein eftirkomari av Ábraham, og harumframt trúgva muslimar, at Muhammed var ein efterkomari gjøgnum Ismail.

Tað er ein vaksandi konsensus millum bíbliugranskarar, at frágreiðingin í *Fyrstu Mósebók* um Ábraham hevur sín uppruna frá 500- og 400-talinum á.Kr.

## Upphav

Ábraham var sonur Tarah og eftirkomari av soni Nóa Sem. Upprunaliga navn hansara var Abram, men hann varð seinni kendur sum Ábraham. Hann var giftur við hálvsystir sínari Sarai, seinni kend sum Sára (Sara). Hann hevði tveir brøður, sum kallaðust Nakor og Haran. Síðstnevndi doyði tíðliga og er faðir Lot.

Eftir at Sara var deyð, fekk hann seks synir við hjákonuni Ketura: Simran, Joksjan, Medan, Midian, Jisjbak og Sjuah. Ábraham verður mettur at vera ættfaðir bæði hjá ísraelittum, ísmaelittum, edomittum og midianittum.

Ábraham andaðist 175 ára gamal, og varð grivin í Makpela-holuni sum sambært Bíbliuni skal liggja í býnum Hebron við Vestara Áarbakka. Hetta er ein av orsøkunum til, at jødarnir ynskja at hava atgongd til býin.

## Keldur
# Ólavur Trygvason

Ólavur kongur
„ONLAF REX NORmannorum“. Silvurmyntur frá norska konginum Ólavi Trygvasyni.
**Ólavur Trygvason** (uml. 960 - 9. september 1000) var kongur av Noreg í tíðarskeiðnum 995 til 1000. Ólavur var sonur Trygva Ólavson, kongur av Viken, og langabbasonur Harald Hárfagra.

Ólavur Trygvason vaks upp í útlegd í Russlandi. Eftir nøkur ár í víkingi varð hann doyptur í Onglandi í 994, árið fyri, at hann kom til Noregs at gera krav upp á kongsvaldið. Tróndur tóku hann til kong á Oyrartingi, og seinni varð hann viðurkendur sum kongur í Víkini, á Vesturlandinum, á Hálogalandi, og við honum byrja norskar kongsroyndir, ymiskt eydnaðar, at leggja upprunaliga norsk niðursetursamfeløg fyri vestan undir norskt kongsvald.
# Rósuhjálpirót

Rósuhjálpirót
**Rósuhjálpirót** (frøðiheiti *Rhodiola rosea*) er eitt slag av hjálpirót,
sum er slekt í hjálpirótarætt (*Crassulaceae*).

## Sí eisini

* Plantulívið í Føroyum

## Keldutilfar
# 2010-árini

Øldir: 20. øld - **21. øld** - 22. øld

Áratíggju: 1960-árini 1970-árini 1980-árini 1990-árini 2000-árini - **2010-árini** - 2020-árini 2030-árini 2040-árini 2050-árini 2060-árini

Ár: 2010 2011 2012 2013 2014 2015 2016 2017 2018 2019

---

**Hendingar 2. mai 2011: Osama bin Laden, maðurin aftanfyri yvirgangsatsókn 11. september 2001 í New York, verður dripin av amerikonskum herdeildum í Pakistan.
* 22. juli 2011: Ein hervilig yvirgangsatsókn hendir í Noregi, í Oslo og á Utøya. 77 fólk lata lív, tey flestu eru ungdómar, sum vóru savnaði á Utøya.

## Slóðir úteftir